Diari Oficial de la Generalitat Valenciana


Sumari del DOGV 5081, del 30-08-2005 (2005/9296)

ORDE de 14 de juny de 2005, de la Conselleria de Cultura, Educació i Esport, per la qual es modifica l'autorització, en el nivell d'Educació Infantil, primer cicle, al centre docent privat .Academia Jardín., de València.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5081

Data del DOGV
:   30-08-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/9296


Data del document
:   14-06-2005

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * València
    * ensenyament privat
    * centre d'ensenyament

ORDE de 14 de juny de 2005, de la Conselleria de Cultura, Educació i Esport, per la qual es modifica l'autorització, en el nivell d'Educació Infantil, primer cicle, al centre docent privat ?Academia Jardín?, de València. [2005/9296]
  
L'expedient ha sigut iniciat a instància del representant de la titularitat del centre docent privat ?Academia Jardín?, número de codi 91427948, situat al carrer Bernat i Descoll, 46, de València, el qual sol·licita la modificació de l'autorització en el nivell d'Educació Infantil, primer cicle, per tal de canviar una unitat per a xiquets de 0 a 1 any, per una unitat per a xiquets d'1 a 2 anys.
  
Per Orde de la Conselleria de Cultura, Educació i Esport de 23 de novembre de 2004 (DOGV de 18.05.05), el centre va ser autoritzat per a impartir l'Educació Infantil, primer cicle, amb 3 unitats i 41 llocs escolars (1 unitat per a xiquets de 0 a 1 any, 1 unitat per a xiquets d'1 a 2 anys, i 1 unitat per a xiquets de 2 a 3 anys) així com la modificació de l'autorització de la resta de nivells educatius del centre.
  
Vist que segons informe de 21 d'abril de 2005, del Servici de Projectes i Construccions Educatives d'esta Conselleria s'utilitzen les mateixes instal·lacions que ja foren objecte d'informe favorable el 12 de maig de 2004, i aprovades per Resolució de 26 de maig de 2004, i que per a la configuració ara sol·licitada els requisits exigits son els mateixos.
  
Vist que la Unitat Tècnica de Construccions, amb data 26 de juliol de 2004, va emetre informe favorable sobre l'adequació de les instal·lacions del centre a la proposta aprovada per Resolució de 26 de maig de 2004 i este informe figura en l'expedient que finalitza en l'Orde de 23 de novembre de 2004, abans citada.
  
Atès que el centre té autorització d'obertura i funcionament en el nivell educatiu que es modifica.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1318/2004, de 28 de maig (BOE de 29.05.04), pel qual es modifica el Reial Decret 827/2003, de 27 de juny (BOE de 28.06.03), pel qual s'establix el calendari d'aplicació de la nova ordenació del sistema educatiu, establida per la Llei Orgànica 10/2002; el Reial Decret 1004/1991, de 14 de juny, (BOE de 26.06.91), pel que fa als requisits d'instal·lacions per a l'Educació Infantil, primer cicle, de conformitat amb el que establix la disposició transitòria segona, punt 2, de la Llei Orgànica 10/2002, de 23 de desembre, de Qualitat de l'Educació, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Autoritzar la modificació en el nivell d'Educació Infantil, primer cicle, al centre que a continuació s'indica en els termes que s'hi especifiquen, de conformitat amb la normativa vigent.
  
Centre: ACADEMIA JARDÍN
  
Titular: Colegio Jardín, SL
  
Domicili: C/ Bernat i Descoll, 46
  
Localitat: València
  
Província: València
  
Codi: 37910799
  
Modificació que s'autoritza:
  
- La unitat d'Educació Infantil, primer cicle, per a xiquets de 0 a 1 any, passa a utilitzar-se per a xiquets d'1 a 2 anys, de manera que el centre queda configurat, en la seua totalitat, amb la següent composició:
  
- 3 unitats d'Educació Infantil, primer cicle, amb 46 llocs escolars, distribuïts de la manera següent:
  
- 2 unitats per a xiquets d'1 a 2 anys, amb 26 llocs escolars.
  
- 1 unitat per a xiquets de 2 a 3 anys, amb 20 llocs escolars.
  
- 3 unitats d'Educació Infantil, segon cicle, amb 56 llocs escolars.
  
- 6 unitats d'Educació Primària, amb 150 puestos escolars.
  
- 4 unitats d'Educació Secundària Obligatòria, amb 120 llocs escolars.
  
- 1 unitat d'Educació Especial (suport a la integració per a Educació Primària), amb 15 llocs escolars.
  
Cicle Formatiu de Grau Mitjà:
  
- 1 unitat de Farmàcia, amb 20 llocs escolars.
  
De conformitat amb el que disposa l'article 8.1 del Reial Decret 332/1992, la present autorització produirà efectes a partir del curs escolar 2005/2006.
  
Disposició addicional única
  
La present ordre donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons qual siga l'últim dels actes.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons qual siga l'últim dels actes.
  
València, 14 de juny de 2005
  
El conseller de Cultura, Educació i Esport,
  
ALEJANDRO FONT DE MORA TURÓN